2006年，佢推出咗專輯《Human我生》，受好多人讚賞，銷量有4萬，重憑住歌曲《愛得太遲》上咗歌唱事業嘅另一個高峯，喺2006年度攞到多個獎項，包括《新城勁爆歌曲頒獎禮》嘅「新城勁爆年度歌曲大獎」、《叱吒樂壇流行榜頒獎典禮》嘅「叱吒樂壇至尊金曲大獎」同「叱吒樂壇我最喜愛的歌曲大獎」、《十大勁歌金曲頒獎典禮》嘅「金曲金獎」、《十大中文金曲頒獎典禮》嘅「全球華人至尊金曲獎」等獎項，重首次攞到「四臺聯頒音樂大獎—傳媒大獎」，成為香港4大電子傳媒音樂頒獎典禮嘅終極大贏家。